
VDA - járművezetést támogató képfeldolgozórendszer

A projekt célja egy olyan szoftverrendszer megalkotása, amely képes a járművezetőt vizuális információk alapján, valós időben, a közlekedéssel kapcsolatos eseményekről, objektumokról tájékoztatni. Elsősorban közúti és vasúti kereszteződések tilos jelzéseinek, fontosabb jelzőtábláinak felismerése, és a járművezető hangjelzésekkel történő figyelmeztetése a rendszer feladata. Fontos szempont továbbá, hogy ne legyen szükség speciális hardveres környezetre, mindösszesen egy webkamerára, egy hordozható számítógépre, és az azt tápláló adapterre.
A dolgozatban meghatározásra kerül a pontos specifikáció, néhány hasonló rendszer részletes elemzése, valamint a Visual Driving Assistant szoftver működésének bemutatása, kitérve a tesztelések során szerzett tapasztalatokra. A rendszer véglegesen alkalmazott algoritmusain kívül említésre kerülnek azok a lehetőségek is, amelyek felmerültek ugyan, de végereményképpen nem alkalmaztuk azokat.



